Irene Maaroos

Irene Maaroos (sündinud Hirt, 1936–1937 Hirv; 16. november 1910 Tartu – 16. oktoober 1994 Tartu) oli Tartu Ülikooli pikaajaline ametnik.

Ta lõpetas 1930 Tartu tehnika-ühisgümnaasiumi, õppis 1934–1942 (lõpetas 1942 ja uuesti 1945) Tartu Ülikooli õigusteaduskonnas, ENÜS.

1930–1940 oli ta Tartu-Valga kinnistusjaoskonna ametnik, 1944–1945 Tartu Ülikooli informatsioonibüroo juhataja, siis rektori referent, 1945–1987 teadussekretär. Ta oli Tartu Ülikooli Akadeemilise Naiskoori asutajaliige ja esimene esinaine, alates 1975 auliige.

Ta abiellus 1937. aastal August Maaroosiga (1905–1989), hilisema EPA pearaamatupidajaga.

Kategooria:Tartu Ülikooli koosseis
Kategooria:Tartu Ülikooli õigusteaduskonna vilistlased
Kategooria:Eesti Naisüliõpilaste Seltsi liikmed
Kategooria:Maarja kalmistule maetud
Kategooria:Sündinud 1910
Kategooria:Surnud 1994